
Swali 


Ipi hukumu ya kumpongeza mtu kwa krismasi? Vipi tuwajibie 
wakitupongeza? Je, inajuzu kushuhudia sikukuu zao? Je, mi 
dhambi kufanya jambo lolote katika haya tuliyoyataja bila ya 
nia? Tuchukulie ya kwamba mtu anafanya hivyo kwa kutaka 
kuwafurahisha, au kwa kuwa mtu anasikia haya na 
hataki kuwaumiza. 


Wanachuoni wote wamekubaliana ya kwamba ni haramu 
kuwapongeza makafiri kwa krismasi na sherehe zao zingine za 


kidini. Hili limesemwa na Ibn-ul-Oayyim (Rahimahu Allaah) 
katika kitabu chake na akasema: 


“Hata hivyo, wamekubaliana wanachuoni ya kwamba ni haramu 
kuwapongeza makafiri kwa sikukuu zao kama sherehe na 
kufunga. Mfano wa hilo ni kusema: 


"Uwe na sikukuu njema!.” 


Ikiwa kauli hii si Kufuru, basi angalau ni dhambi kubwa. 
Dhambi hii ni kubwa kama ambavyo mtu anavyowapongeza 
wanapoanguka (kufanya sujudu) kwa nyuso zao kwenye 
misalaba. Ukweli ni kwamba Allaah Anaona hili kuwa ni baya 
zaidi kuliko mtu kuwapongeza kwa kunywa pombe, na kuua 
mtu, zinaa na mfano wa hayo. 


Watu wengi wasiojua thamani ya Dini wanaanguka katika kosa 
hili. Hawajui jinsi ya dhambi hii mavyotisha. Yule 
anayempongeza mtu kwa dhambi, Bid'ah au kufuru, 
amejisababishia mwenyewe hasira na ghadhabu za Allaah." 


Sababu ya kuwa ni haramu kuwapongeza kwa sherehe zao ni 
kwamba ina maana mtu anakubaliana na kuridhika kwa sherehe 
zao za kikafiri hata kama mtu mwenyewe haridhii kufuru hii. Ni 


haramu kwa Muislamu kuridhika kwa sherehe za kikafiri na 
kuwapongeza. Allaah (Ta'ala) Haridhii hilo. Allaah (Ta'ala) 
Anasema: 


“Mkikufuru, basi (eleweni kuwa) hakika Allaah ni Ghaniyyun 
(Mkwasi, Hahitaji lolote) kwenu, na wala Haridhii kufuru kwa 
waja Wake. Na mkishukuru (Yeye) Huridhika nanyi.” (az- 
Zumar 39 : 07) 


Go PLY A heas gi ie iaaii ia i isf adi 
“Leo Nimekukamilishieni Dini yenu, na Nimekutimizieni 
Neema Yangu, na Nimekuridhieni kwenu Uislamu uwe (ndio) 
Dini yenu.” (al-Maaidah 05 : 03) 


Kwa sababu hiyo ni haramu kuwapongeza kwa sherehe hizi 
sawa mtu ikiwa atazishiriki au hapana. 


Hata hivyo, ikiwa wao watatupongeza sisi na kututakia sikukuu 
njema, tusiwajibie. Kwa kuwa sikukuu hii si sikukuu yetu. 
Sikukuu hii Hairidhii Allaah (Ta'ala). Sherehe hizi aidha 
zimezushwa katika Dini yao au ipo [katika Dini yao lakini] 
ambayo Uislamu imeifuta wakati Muhammad (Swalla Allaahu 


'alayhi wa sallam) alipotumwa kwa viumbe vyote. Allaah 
(Ta ala) Anasema: 


KIA AI g y e JE A Ga AA 
“ Na yeyote anayetaka dini isiyokuwa ya Kislamu basi 
haitokubaliwa kwake; naye katika Aakhirah atakuwa miongoni 
mwa waliokhasirika.” (al- Imraan 03 : 85) 


Hali kadhalika, ni haramu kwa Waislamu kuitikia mialiko yao 
ya sikukuu. Kwa sababu hii ni aina kubwa ya kuwapongeza kwa 
kuwa mtu anashiriki huko. 


Hali kadhalika, ni haramu kwa Waislamu kujifananisha na 
makafiri na hivyo ni kama kufanya sherehe kama hizi, 
kubadilishana zawadi, kugawa vitu tamutamu (pipi), kuweka 
meza ya chakula, kuacha kufanya kazi katika siku kadhaa na 
kadhalika. Mtume (Swalla Allaahu 'alayhi wa sallam) kasema: 


“Yule mwenye kujifananisha na watu, basi yeye ni katika wao.” 


Shaykh-ul-Islaam Ibn Taymiyyah kasema katika kitabu chake 
"Igtidhwaa'-us-Swiraat al-Mustagiym Mukhaalafah Aswhab-il- 


Jahiym": 


"Kuiga baadhi ya sikukuu zao, linapelekea katika mapenzi kwa 
uongo huu wanaofuata." 


Yule ambaye anafanya matendo haya ni mwenye madhambi, 
sawa ikiwa atafanya kutaka kuwafurahisha, au anafanya hivyo 
kwa mapenzi, au anasikia aibu, au sababu nyingine yoyote. Hii 
ina maana ya kwamba mtu anafungua mafundo ya Dini ya 
Allaah. Hali kadhalika anawapa nguvu makafiri kwa hili na 
linawafanya kujifakhiri kwa dini yao. 


Tunamuomba Allaah Awaimarishe Waislamu kwa Dini yao, 
Awape thabati na Awasaidie dhidi ya maadui wao — kwa hakika 
Yeye ni Mwenye nguvu na Mwenye uwezo. Ameen!! 





